২০০৭ সালে কোয়েন্টিন টারান্টিনো স্পাঘেত্তি ওয়েস্টার্ন ধাঁচের যুক্তরাষ্ট্রের প্রাক-গৃহযুদ্ধের সময় নিয়ে একটি চলচ্চিত্র নির্মাণ করতে চান। তিনি এই ধরনকে দক্ষিণী বলে উল্লেখ করে এবং আমেরিকার দাসত্বপূর্ণ ভয়ংকর অতীত নিয়ে স্পাঘেত্তি ওয়েস্টার্ন ধাঁচের চলচ্চিত্র নির্মাণের কথা জানায়। তিনি বলেন ছবিটি পশ্চিমা ঘরানার হলেও এতে আমেরিকা সম্পর্কে এমন কিছু বিষয় থাকবে যা আগে ছবিতে দেখানো হয় নি। টারান্টিনো পরে তার এই ধরনের কাজ করার আগ্রহ সম্পর্কে বলতে গিয়ে জানান, তিনি সার্জিও করবুচ্চিকে নিয়ে একটি বই লিখতে গিয়ে এই গল্পটি তার মাথায় আসে।

টারান্টিনো ২০১১ সালের ২৬ এপ্রিল কাহিনী লেখা শেষ করেন এবং চূড়ান্ত গল্প দ্য ওয়েনস্টেইন কোম্পানিকে দেখান। ২০১২ সালের অক্টোবরে টারান্টিনোর সহযোগী আরজেডএ জানায় টারান্টিনো "জ্যাঙ্গো আনচেইন্ড" দিয়ে আরজেডএ-টারান্টিনোর মার্শাল-আর্ট চলচ্চিত্র "দ্য ম্যান উইথ দ্য আয়রন ফিস্টস"কে ছাড়িয়ে যেতে চান। কিন্তু সিডিউল জটিলতার কারণে আরজেডএ এই ছবিতে কাজ করতে পারে নি।

এই চলচ্চিত্রের একটি অনুপ্রেরণা ছিল করবুচ্চির ১৯৬৬-এর স্পাঘেত্তি ওয়েস্টার্ন ধাঁচের চলচ্চিত্র "জ্যাঙ্গো"। সেই ছবির জ্যাঙ্গো চরিত্রে অভিনেতা ফ্রাঙ্কো নিরোও এই ছবিতে ক্যামিও চরিত্রে অভিনয় করেছেন। আরেকটি অনুপ্রেরণা ছিল ১৯৭৫-এর চলচ্চিত্র "মানডিঙ্গো", যেখানে দাসদের অন্য দাসদের সাথে যুদ্ধ করার প্রশিক্ষণ দেওয়া হয়।

নির্মাণ
চিত্রনাট্য উন্নয়ন
চিত্রগ্রহণ
হোম ভিডিও